BODOLAND रादाब: कक्राझार, 2 जुन : नाजानाय थायोब्ला जाफुंसार जानो हायो बे बाथ्राखौ रोखायै फोरमान होदों दिल्लीनि थागिबि नमिता सर्माया। नमिता सर्माया IAS जानायनि थांखि दंमोन जायनि थाखाय खेब 5 UPSC आनजादाव फेल जानायनि उनावबो जेननायखौ मानिया लासे IAS अपिसार जाथारगोन होनना थांखि लानानै 6थि खेबाव UPSC आनजादखौ पास खालामनो हानानै IAS अपिसार महरै जाफुंसार जादों । नमिता सर्माया गावनि सोलोंथाइखौ दिल्लीआवनो लादोंमोन बेनि उनाव इन्जिनियारिं डिग्रिखौ Electronics and Communication आव पास खालामदों। इन्जिनियारिं जाखांनायनि उनाव बिथाङा मोनसे मोजां कम्पानीयाव मोजां खामानिबो मोन्दोंमोन। कम्पानीआव खामानि मावनायनि 2 बोसोरनि उनावसो UPSC आनजादखौ होनो थाखाय थियारि जादोंमोन नमिता सर्माया।